David Löfquist

David Sebastian Magnus Löfquist (født 1986) er en svensk fotballspiller som fra den 31. desember 2023 er klubbløs.

 Karriere som klubbspiller 
 Mjällby AIF 
Löfquist har spilt for Mjällby AIF i flere perioder, med avbrudd der han spilte for andre klubber i og utenfor Sverige.

Han startet sin profesjonelle karriere i Mjällby. Klubben spilte i Superettan i de tre første sesongene han var på Mjällbys A-lag, deretter rykket den opp tl Allsvenskan, og Löfquist ble værende i Mjällby i ytterligere to sesonger –  fram til tidlig i 2012. Han spilte 131 seriekamper i sin første periode i klubben.

 Parma and Gubbio 
Den 5. desember 2011 ble det offentliggjort at Löfquist hadde signert en kontrakt på to og et halvt år med italienske Parma, med opsjon om forlengelse i ytterligere to år fra 2014. Löfquist spilte ingen kamper for klubben, og den 31. januar 2012 ble han lånt ut til den italienske klubben Gubbio i Serie B for resten av 2011/12-sesongen.«Officiellt: David Löfquist lånas ut till Serie B-klubben Gubbio», fotbolltransfers.com, 31. januar 2012. Besøkt 16. mars 2015 

 Malmö FF og Odense BK 
Den 31. august 2012 ble det kjent at Löfquist skulle spille for Malmö FF (MFF) ut 2012-sesongen. Löfquist spilte kun fire kamper for MFF.«David Löfquist», profil på SvFFs hjemmeside, oppdatert 2015. Besøkt 16. mars 2015 

Den 31. januar 2013 kom nyheten om at Löfquist skulle lånes ut fra MFF til danske Odense BK. Låneavtalen strakk seg over hele 2013, med en kjøpsopsjon Odense BK kunne gjøre bruk av etter endt låneperiode.«David Löfquist skifter til OB» , av Morten Skov, fra Odense BKs hjemmeside, 31. januar 2013. Besøkt 16. mars 2015 

 Tilbake til Mjällby AIF 
Löfquist var i februar 2014 klar for Mjällby AIF igjen, klubben han forlot i 2012 til fordel for Parma.«Löfquist till Mjällby – efter den tunga tiden», av Gustav Persson, expressen.se, 7. februar 2014. Besøkt 16. mars 2015  Mjällby AIF og Löfquist rykket ned til Superettan etter første sesong etter returen.«Hareide-smell i siste omgang», dagbladet.no, 1. november 2014. Besøkt 16. mars 2015.

 Referanser 

 Eksterne lenker 


Kategori:Svenske fotballspillere
Kategori:Fotballspillere for Mjällby AIF
Kategori:Fotballspillere for Parma FC
Kategori:Fotballspillere for AS Gubbio 1910
Kategori:Fotballspillere for Malmö FF
Kategori:Fotballspillere for Odense BK
Kategori:Fødsler i 1986